༄༅། །ཚུལ་དང་པོ་གསུམ་གྱི་དོན་ཉུང་
ངུའི་ངག་གིས་སྟོན་པར་བྱེད་པའི་ལེགས་
པར་བཤད་པ་ཚུལ་གསུམ་གསལ་བར་
བྱེད་པའི་རིན་པོ་ཆེའི་རྒྱན་ཞེས་
བྱ་བ་བཞུགས་སོ། །
དཀོན་མཆོག་ལྷུན་གྲུབ།
113



༄༅༅། །ན་མཿཤྲཱི་ཙཀྲ་ནཱ་ཐ་རཏྣ་ཝཎྷཱ་ཡ། སྲིད་གསུམ་རོ་གཅིག་རྡོ་་རྗེ་
སེམས་དཔའི་སྐུ། །ཡེ་ཤེས་ཆེན་པོའི་རོས་གང་རྡོ་རྗེའི་གསུང༌། །འགྱུར་མེད་དམ་་་་
ཚིག་རྡོ་རྗེའི་ཐུགས་མངའ་བ། །ཟུང་འཇུག་དགེས་མཛད་རྡོ་རྗེ་འཁོར་ལོའི་མགོན། །
བདག་མེད་ཞལ་གྱི་བདུད་རྩི་མཐོ་རིས་ཀླུང༌། །གང་ཐུགས་བདེ་འབྱུང་རལ་པར་གནས་་་
།འཇིགས་བྲལ་་
བཅས་ཏེ། །དེང་འདིར་འཛམ་གླིང་འཛིན་མར་འབེབས་མཁས་པའི།
ཆོས་སྐྱོང་སྲས་དང་བཅས་ལ་འདུད། །དེ་ལས་འོངས་པའི་ཚུལ་ཆེན་དལ་འགྲོའི་རྒྱུན། །
གང་བློ་ཆོས་ཀྱི་རྒྱ་མཚོར་ཉེར་སིམ་ནས། །ཕྲིན་ལས་ཆུ་ཀླུང་ཕྱོགས་བརྒྱར་ཉེར་སོན་་་་
པའི༑ །ས་སྐྱའི་འཇམ་མགོན་བརྒྱུད་པར་བཅས་རྣམས་རྒྱལ། །གང་དེའི་ཡོངས་་་་་་་
རྫོགས་ཆོས་ཀྱི་རྒྱལ་སྲིད་ལ། །མངའ་མཛད་མཁས་ཀུན་དགའ་མཛད་བཟང་པོའི་་་་་་
ཞབས༑ །སློབ་མར་བཅས་དང་ཁྱད་པར་ཆོས་ཚུལ་འདིའི། །བཀའ་དྲིན་ཐོབ་པའི་་་་་་
ཡོངས་འཛིན་མཆོག་གིས་སྐྱོངས། །ཟབ་རྒྱས་རྒྱུད་སྡེ་ཀུན་གྱི་གསང་བའི་མཛོད། །རྗེ་་
བཙུན་མཆེད་ཀྱིས་ཕྱེ་བའི་ལེགས་བཤད་རྣམས། །རང་གི་ཡིད་ལ་ཡུན་རིང་གོམས་པ་་་་་་
དང༌༑ །སྐལ་མཉམ་གཞན་ལ་ཕན་ཕྱིན་ཚུལ་འདི་སྤེལ།། ༈ ཀྱེེ་རྡོ་རྗེའི་རྩ་བ་དང་་་་
བཤད་པའི་རྒྱུད་རྣམས་ཀྱི་དོན་གཏན་ལ་དབབ་པར་བྱ་བ་ལ་གཉིས་ཏེ། སྤྱི་དོན་དང༌། གཞུང་དོན་
ནོ༑ །དང་པོ་ལ་བཞི་སྟེ། ཆོས་འདི་ཕྱོགས་གང་དུ་གཏོགས་ངོས་བཟུང་བའི་ཕྱིར་རྒྱུད་སྡེ་སྤྱིའི་རྣམ་་
པར་གཞག་པ་དང༌། ངོས་ཟིན་པ་དེའི་མཚན་གྱི་དོན་དང༌། མཚན་དེ་ལྡན་གྱི་རྒྱུད་བཤད་་་་་་་་
ཐབས་ཀྱི་མན་ངག་དང༌། །དེས་བཤད་པ་ལྟར་ཉམས་སུ་བླངས་བས་གང་ཟག་གི་རྒྱུད་ལ་མངོན་་་་་
པར་རྟོགས་པ་ཇི་ལྟར་སྐྱེ་བ་ཞེས་བྱ་བའི་ཚུལ་དང་བཞི་ཡིན་པ་ལས།། ༈ དང་པོ་ལ་ནི་་་་་
ཐོབ་བྱ་འབྲས་བུའི་རྣམ་པར་གཞག་པ་དང༌། དེ་འཐོབ་བྱེད་ལམ་གྱི་རྣམ་པར་གཞག་པ་དང་་
གཉིས༑ དང་པོ་ལ་མཐར་ཐུག་གི་འབྲས་བུའི་མཚན་ཉིད་བསྟན་པ་དང༌། དེ་གཅིག་ཁོ་ནར་བསྒྲུབ་
པའོ༑ །དང་པོ་ནི། ཐོབ་བྱ་སྤངས་རྟོགས་མཐར་ཐུག་རྡོ་རྗེའི་ས། །ཐེག་པ་ཀུན་གྱི་གོང་
མ་གཉིས་པ་དེ་གཅིག་ཁོ་ནར་བསྒྲུབ་པ་ནི། དེ་ཁོ་ན། སྣ་ཚོགས་ཐབས་ཀྱི་དབྱེ་བ་་་་་
མཐའ་ཡས་ཕྱིར། །འབྲས་བུ་གཅིག་ཏུ་རིགས་པ་མིན་ཞེ་ན། །གནས་སྐབས་འབྲས་་་་་
བུར་བཏགས་པ་མང་ཡོད་ཀྱང༌། །ཆུ་ཀླུང་དུ་མ་རྒྱ་མཚོར་རོ་གཅིག་ལྟར། །མཐར་་་་་་
115

ཐུག་འབྲས་བུ་ཐམས་ཅད་ཆོས་སྐུར་གཅིག །དེ་ཡི་འཐད་པ་ཁ་སྦྱོར་རྒྱུད་ཆེན་དང༌། །
འཇམ་དཔལ་མཚན་བརྗོད་སོགས་ན་གསལ་བར་བཞུགས།། ༈ གཉིས་པ་དེ་འཐོབ་་་་
པར་བྱེད་པ་ལམ་གྱི་རྣམ་གཞག་ལ་ལྔ། ལམ་རང་གི་ངོ་བོ་གང་ཡིན་པ་དང༌། ལམ་དེའི་རབ་ཏུ་་་་་་
དབྱེ་བ་དང༌། དབྱེ་བ་སོ་སོའི་མཚན་ཉིད་དང༌། ཕ་རོལ་ཏུ་ཕྱིན་པའི་ཐེག་པ་ལས་གསང་སྔགས་ཀྱི་
ཐེག་པ་ཁྱད་པར་དུ་འཕགས་པའི་ཚུལ་དང༌། གསང་སྔགས་ཀྱི་ཐེག་པ་བྱེ་བྲག་ཏུ་གཏན་ལ་དབ་་་་་་
པའོ༑ །དང་པོ་ལ་གཉིས། ལམ་གྱི་མཚན་ཉིད་དང༌། དེའི་དབྱེ་བའོ། །དང་པོ་ནི། རང་་་་་
རང་ཐོབ་བྱའི་འབྲས་བུ་ལ་དམིགས་ནས། །སོ་སོའི་ཐབས་ལ་སློབ་པ་ལམ་ཞེས་བྱ།།
༈ གཉིས་པ་དེའི་དབྱེ་བ་ནི། དེ་ལ་མཚན་བཏགས་དབྱེ་བ་མང་ཡོད་ཀྱང་། །རེ་ཤིག་་་་་
དབྱེ་ན་ཐུན་མོང་དང་ཐུན་མོང་མིན་པ་གཉིས། ལས།། ༈ དང་པོ་ཐུན་མོང་བ་ནི།
ངན་འགྲོ་བསྐྱེད་པ་དང༌། བདེ་འགྲོ་བསྐྱེད་པ་དང༌། ཐར་པ་ཙམ། །འཐོབ་བྱེད་ལམ་གྱི་་
དབྱེ་བ་རྣམ་པ་གསུམ། །དང་པོ་འཇིག་རྟེན་རྒྱང་འཕེན་འདོད་པ་སྟེ། །བར་པ་སྲིད་་་་་
དང་མུ་སྟེགས་མཆོག་གི་གཞུང༌། །དེ་དག་ཐར་ལམ་མིན་ཕྱིར་བརྟགས་པ་བ། །ཕྱི་མ་་་
ཉན་ཐོས་རང་རྒྱལ་ལམ་ཡིན་ནོ།། ༈ གཉིས་པ་ཐུན་མོང་མ་ཡིན་པའི་ལམ་ལ་གཉིས།
ལམ་ཐུན་མོང་བ་བསྟན་པའི་དགོས་པ་དང་། ཐེག་ཆེན་ཐུན་མོང་མ་ཡིན་པའི་ལམ་གྱི་མཚན་ཉིད་དོ། །
དང་པོ་ནི། སྣ་ཚོགས་གདུལ་བྱ་རྗེས་སུ་བཀྲི་བ་དང༌། ལམ་དང་གང་ཟག་གོལ་་་་་
བཅད་པའི་ཕྱིར། །ཐུན་མོང་ལམ་གྱི་རྣམ་དབྱེ་དང་པོར་བྱས།། ༈ གཉིས་པ་ཐེག་ཆེན་
ཐུན་མོང་མ་ཡིན་པའི་ལམ་གྱི་མཚན་ཉིད་ལ་གསུམ། ཐེག་ཆེན་ཐུན་མོང་མ་ཡིན་པའི་ལམ་གྱི་ངོ་བོ་་་་་
དང་༑ དེ་ལམ་ཐུན་མོང་བ་ལས་ཁྱད་པར་དུ་འཕགས་ཚུལ་དང༌། དེའི་དབྱེ་བའོ། །དང་པོ་ནི།
ཀུན་མཁྱེན་ལ་དམིགས་ཐེག་ཆེན་འཇུག་ངོགས་ནི།། ༈ གཉིས་པ་ལམ་ཐུན་མོང་བ་ལས་་་
ཁྱད་པར་འཕགས་ཚུལ་ལ་གཉིས། འོག་མ་འོག་མ་ལས་གོང་མ་གོང་མ་ཁྱད་པར་འཕགས་ཚུལ་སྤྱིར་་
བསྟན་པ་དང༌། ཐེག་དམན་ལས་ཐེག་ཆེན་ཁྱད་པར་འཕགས་ཚུལ་བྱེ་བྲག་ཏུ་བཤད་པའོ། །དང་་་་
པོ་ནི། སྡུག་བསྔལ་སྤོང་དང་སྲིད་ལ་མ་ཞེན་དང༌། །ཐར་པའི་ལམ་རྙེད་ཞི་ལའང་མ་་་་་
ཆགས་པའི།། ༈ གཉིས་པ་ཐེག་དམན་ལས་ཐེག་ཆེན་ཁྱད་པར་འཕགས་ཚུལ་བྱེ་བྲག་ཏུ་་་་་
བཤད་པ་ནི། ཆོས་ལྔ་རང་བཞིན་གསུམ་དང་རྣམ་ཤེས་བརྒྱད། །བདག་མེད་གཉིས་་་་་
116

དང་ཆེན་པོ་རྣམ་བདུན་ལྡན།། ༈ གསུམ་པ་ཁྱད་པར་དུ་འཕགས་པ་དེའི་དབྱེ་བ་ནི། ཐེག་
པ་ཆེ་ལ་ལམ་གསུམ་ལམ་གཅིག་ལས། །འབྲས་བུ་གསུམ་དུ་འདོད་དང་ལམ་གཅིག་
དང་༑ །རྣམ་གསུམ་ལམ་ལས་འབྲས་བུ་གཅིག་འདོད་པའི། །བཞེད་ཚུལ་རྣམ་བཞིར་་
ཡོད་ཀྱང་དང་པོ་གཉིས། །དགོངས་པ་ཅན་དང་གཞན་གཉིས་ངེས་དོན་དུ། །ལུང་དང་
རིགས་པའི་སྒོ་ནས་ངེས་པར་བྱ། ༈ སྤྱི་དོན་གཉིས་པ་ལམ་དེའི་རབ་ཏུ་དབྱེ་བ་ལ་བཞི།
དབྱེ་གཞི། དབྱེ་བའི་དོན། གྲངས་ངེས་པ། མིང་གི་དོན་ནོ། །དང་པོ་ནི། གཞན་ལས་་་་་
ཕུལ་བྱུང་ཐེག་པ་ཆེན་པོ་ལ།། ༈ དབྱེ་བའི་དོན་ནི། དབྱེ་ན་ཕ་རོལ་ཕྱིན་དང་་་་་་་
གསང་སྔགས་གཉིས༎ ༈ དྲང་ངེས་ནི། དེ་གཉིས་གདུལ་བྱ་དབང་པོ་རྣོ་རྟུལ་ཕྱིར། །
ལམ་དང་འབྲས་བུ་ཉེ་རིང་སྤྱི་སྦས་སུ། །ལེགས་པར་གྲགས་ཤིང་ལུང་དང་རིགས་པས་་་་
གྲུབ༑། ༈ མིང་དོན་ནི། དེ་ཕྱིར་ཐེག་ཆེན་སྤྱི་དང་སྔགས་ཞེས་གྲགས།། ༈ ཞར་་
བྱུང་ནི། འདི་དང་མཐར་ཐུག་གཅིག་ཏུ་བཤད་པ་གཉིས། །འགལ་བར་སྨྲ་བ་བློ་གྲོས་་་་་
རྩིང་བ་སྟེ། །རང་རང་གཞུང་ནས་བཤད་པའི་འབྲས་བུ་དེ། །དེ་དེའི་ཐབས་ཀྱིས་ཐོབ་་
པར་མ་ངེས་ཤིང༌། །ཕར་ཕྱིན་ལམ་གྱི་འབྲས་བུ་ཀུན་ཏུ་འོད། །མཐར་ཐུག་འབྲས་བུ་་་
མིན་པར་རྒྱུད་མང་དང་། །ཞལ་ལུང་རྩ་འགྲེལ་སོགས་ན་གསལ་བར་བཞུགས།། ༈
གསུམ་པ་དབྱེ་བ་སོ་སོའི་མཚན་ཉིད་ལ་གཉིས། མདོར་བསྟན་པ་དང་། རྒྱས་པར་བཤད་པའོ། །
དང་པོ་ནི། ཐེག་ཆེན་རྣམ་གཉིས་གཞི་སྤོང་མི་སྤོང་བྱེད།། ༈ གཉིས་པ་རྒྱས་པར་བཤད་་
པ་ལ་གཉིས། ཕ་རོལ་ཏུ་ཕྱིན་པའི་རྣམ་གཞག་དང༌། རྡོ་རྗེ་ཐེག་པའི་རྣམ་གཞག་གོ །དང་པོ་ལ་་
བཞི༑ འཁོར་འདས་ཐུན་མོང་བའི་གཞི་གཏན་ལ་དབབ་པ་དང་། གཞི་སྤོང་བ་ལམ་དུ་བྱེད་པའི་་་་་
ཚུལ་དང༌། ཕ་རོལ་ཏུ་ཕྱིན་པའི་ཐེག་པའི་ལམ་གྱི་རྣམ་གཞག་དང༌། ལམ་དེས་འབྲས་བུ་འགྲུབ་་་་་
པའི་དུས་བསྟན་པའོ། །དང་པོ་ལ་གཉིས། གཞིའི་མཚན་ཉིད་དང་། གཞི་དེ་འཁོར་འདས་ཐུན་་
མོང་བའི་རྒྱུར་བསྟན་པའོ། །དང་པོ་ནི། གཞི་སྒྲ་རྒྱུ་རྐྱེན་གནས་དང་ཀུན་སྦྱོར་དང༌། །
ཡོངས་བཟུང་བ་དེ་རྣམ་ལྔ་ལ་འཇུག་ཀྱང༌། །སྐབས་འདིར་རྐྱེན་གྱི་རྒྱུ་སྟེ་འདོད་ཡོན་ལྔ།།
༈ གཉིས་པ་གཞི་དེ་འཁོར་འདས་ཐུན་མོང་བའི་རྒྱུར་བསྟན་པ་ལ་གཉིས། མདོར་བསྟན་དང་།
རྒྱས་བཤད་དོ། །དང་པོ་ནི། དེ་ཉིད་ཐབས་ཀྱི་དབྱེ་བས་འཁོར་བ་དང་། །མྱང་འདས་་་་་
117

གཉིས་ཀ་བསྐྱེད་ཕྱིར་གཞི་ཞེས་བྱ།། ༈ གཉིས་པ་རྒྱས་བཤད་ལ་གསུམ། ཡུལ་གྱི་རང་་་་་
བཞིན་མ་ཤེས་པས་འཁོར་བའི་རྒྱུར་འགྱུར་བའི་ཚུལ་དང༌། དེ་ཤེས་པས་མྱང་འདས་ཀྱི་རྒྱུར་འགྱུར་་་་
ཚུལ་དང༌། དེས་ན་ཡུལ་གྱི་སྟེང་ན་འཆིང་གྲོལ་གྱི་ནུས་པ་མེད་པར་བསྟན་པའོ། །དང་པོ་ནི།
དང་པོ་ཡུལ་མྱོང་དེ་ལ་མངོན་ཞེན་སྐྱེ། །དེ་ལས་སྣ་ཚོགས་རྣམ་རྟོག་འབྱུང་བ་ནི།
།མ་་་
རིག་སྲེད་ལེན་ཉོན་མོངས་ཀུན་ཉོན་མོངས། །དེ་ལས་ལས་བྱེད་འདུ་བྱེད་སྲེད་པ་སྟེ། །
དེ་དག་ལས་ཀྱིས་ཀུན་ནས་ཉོན་མོངས་པ། །དེ་ལས་འགྲོ་བ་དྲུག་ཏུ་རྣམ་ཤེས་དང༌། །
མིང་གཟུགས་སྐྱེ་མཆེད་དྲུག་དང་རེག་པ་དང༌། །ཚོར་དང་སྐྱེ་བ་རྒ་ཤི་ཞེས་བྱ་བ། །
རྣམ་བདུན་སྐྱེ་བའི་ཀུན་ནས་ཉོན་མོངས་ཏེ། །གསུམ་གྱིས་བསྡུས་པའི་ཡན་ལག་བཅུ་་་་་
གཉིས་ཀྱིས། །ཡང་སྲིད་རྣམས་སུ་འཁོར་ཞིང་སྐྱེ་བར་འགྱུར། །དེ་ལ་ཀུན་ནས་ཉོན་་་་་
མོངས་རྟེན་འབྲེལ་ཟེར།། ༈ གཉིས་པ་དེ་ཤེས་པས་མྱང་འདས་ཀྱི་རྒྱུར་འགྱུར་ཚུལ་ནི།
ཐོག་མར་ཡུལ་མྱོང་དེ་ཡི་རང་བཞིན་ཤེས། །དེ་ལ་མངོན་ཞེན་བྲལ་བས་མ་རིག་འགག །
དེ་བཞིན་རྒ་ཤིའི་བར་དུ་འགག་གྱུར་ཏེ། །རྣམ་པར་བྱང་བའི་རྟེན་འབྲེལ་ཞེས་བྱའོ།།
དེ་ཕྱིར་་་་
༈ གསུམ་པ་དེས་ན་ཡུལ་ཉིད་ཀྱི་སྟེང་ན་འཆིང་གྲོལ་གྱི་ནུས་པ་མེད་པར་བསྟན་པ་ནི།
ཡུལ་གྱི་སྟེང་ན་འཆིང་གྲོལ་རྒྱུ། །ཐ་དད་ངོ་བོ་ཉིད་ཀྱི་མི་གནས་ཀྱང་། །རྐྱེན་གྱིས་་་་
འགྱུར་བས་འཆིང་དང་གྲོལ་བར་བྱེད།། ༈ གཉིས་པ་གཞི་སྤོང་བ་ལམ་དུ་བྱེད་པའི་ཚུལ་ལ་
གཉིས༑ ཡུལ་ལ་མི་མཐུན་པར་ལྟ་བ་དང༌། དེ་སྤོང་བའི་ཚུལ་ལོ། །དང་པོ་ནི། འཁོར་བའི་་
སྡུག་བསྔལ་ལས་དང་ཉོན་མོངས་ལས། །ཉོན་མོངས་ཡུལ་གྱི་དབྱེ་བས་འབྱུང་རྟོགས་་་་་་
ནས༑ །ཡུལ་ལ་དུག་དང་དགྲ་ལྟར་ལྟ་བྱེད་ཅིང༌། །བྲལ་ན་བདེ་བའི་འདུ་ཤེས་སྒོམ་་་་
པར་བྱེད།། ༈ གཉིས་པ་དེ་སྤོང་བའི་ཚུལ་ནི། ཚུལ་མིན་ཡིད་བྱེད་སྡོམ་པའི་ཚུལ་་་་་་
ཁྲིམས་དང༌། །ཐོས་དང་བསམ་པས་ཡུལ་གྱི་རང་བཞིན་དཔྱོད། །འདོད་ཆགས་མི་
སྡུག་རྣམ་རྟོག་རླུང་བགྲང་དང༌། །ཞེ་སྡང་བྱམས་པ་གཏི་མུག་རྟེན་འབྲེལ་ལམ། །ཡང་་
ན་དོན་དམ་བསྒོམས་པས་ཐམས་ཅད་སྤོང༌།། ༈ གསུམ་པ་ཕར་ཕྱིན་ཐེག་པའི་ལམ་གྱི་་་་
རྣམ་གཞག་ལ་གཉིས། ལམ་གྱི་ངོ་བོ་དང༌། ལམ་དེའི་མངོན་པར་རྟོགས་པ་སྐྱེ་བའི་ཚུལ་ལོ། །
དང་པོ་ནི། འགྲོ་ལ་སྙིང་རྗེ་ཆེན་པོས་ཀུན་བསླངས་ནས། །ཕྱིན་བཅུ་ཉམས་སུ་ལེན་པ་་་་
118

ཕར་ཕྱིན་ལམ།། ༈ གཉིས་པ་ལམ་དེའི་མངོན་པར་རྟོགས་པ་སྐྱེ་བའི་ཚུལ་ནི། ཐེག་ཆེན་་
རིགས་དང་ལྡན་པའི་གང་ཟག་གིས། །མོས་པས་དཀོན་མཆོག་གསུམ་ལ་སྐྱབས་སོང་་་་་་
ནས༑ །སྨོན་འཇུག་སེམས་བསྐྱེད་སྡོམ་པས་རྒྱུད་བསྡམས་ཏེ། །སྦྱིན་སོགས་ཐབས་་་་་
ཤེས་སྒྲུབ་པ་མོས་སྤྱོད་ས། །སྐྱོན་མེད་ལ་འཇུག་མཐོང་ལམ་ས་དང་པོ། །སེམས་ཅན་་
ཡོངས་སུ་སྨིན་བྱེད་ས་བདུན་པ། །ཞིང་སྦྱོང་བ་དང་མི་གནས་མྱ་ངན་འདས། །རྣམ་་་་་
གཉིས་ཕྱིར་མི་ལྡོག་པའི་ས་གསུམ་ལ། །མངོན་པར་བྱང་ཆུབ་མྱ་ངན་འདས་སྟོན་ཏེ། །
རྣམ་བཅུ་ལམ་དང་འབྲས་བུའི་མངོན་རྟོགས་སོ། །ཕྱིན་དྲུག་ལ་བརྟེན་སྲིད་ཞིའི་ཕ་རོལ་་་
དུ༑ །བགྲོད་ཕྱིར་ཕ་རོལ་ཕྱིན་པའི་ཐེག་པ་སྟེ།། ༈ བཞི་པ་ལམ་དེས་འབྲས་བུ་འགྲུབ་་་
པའི་དུས་བསྟན་པ་ནི། དེ་ཉིད་ལ་བརྟེན་བརྩོན་པ་རབ་ཀྱིས་ཀྱང་། །གྲངས་མེད་གསུམ་་་
སོགས་འགོར་ཕྱིར་རྒྱུའི་ཐེག་པ།། ༈ གཉིས་པ་རྡོ་རྗེ་ཐེག་པའི་ལམ་གྱི་རྣམ་པར་གཞག་པ་་་་
ལ་བཞི་སྟེ། གཞི་མི་སྤོང་བའི་ཚུལ་དང༌། གསང་སྔགས་ཀྱིས་སྤྱོད་པའི་རྣམ་པར་གཞག་པ་དང༌།
རྡོ་རྗེའི་ཐེག་པར་གཞག་པ་དང༌། འབྲས་བུའི་ཐེག་པར་གཞག་པའོ། །དང་པོ་ལ་གསུམ་སྟེ།
གཞི་མི་སྤོང་བའི་འཐད་པ་དང༌། སྤོང་བའི་འཐད་པ་དང༌། དེས་གྲོལ་བའི་ཚུལ་ལོ། །དང་པོ་ནི།
ཆགས་ཅན་ཐབས་དང་ལྡན་པའི་གང་ཟག་ལ། །ཡུལ་རྣམས་ཡེ་ཤེས་སྐྱེ་བའི་གྲོགས་ཡིན་
ཕྱིར༑ །འདོད་ཡོན་བསྟེན་བྱ་ཉིད་དུ་རྒྱུད་ལས་བསྔགས།། ༈ གཉིས་པ་གཞི་མི་སྤང་་་་
བའི་འཐད་པ་ནི། ཡུལ་ཉིད་འཆིང་བར་བྱེད་པ་མ་ཡིན་ཀྱང༌། །དེ་བརྟེན་ཕྱིན་ཅི་ལོག་གི་
རྣམ་རྟོག་གིས། །